Kendall Jenner

Kendall Nicole Jenner (1995-yil 3-noyabrda tavallud topgan) – amerikalik model, ommaviy axborot vositalarida taniqli shaxs, sotsialist va tadbirkor ayol. Kendall Jenner Kris Jenner va Caitlyn Jennerning qizi. 2007-yildan 2021-yilgacha "Keeping Up with the Kardashians" realiti-shousining 20 ta faslida qariyb 15 yil davomida rol ijro etadi va bu orqali katta shuhrat qozonadi. Xalq orasida katta muvaffaqiyatga erishgan ushbu shou keyinchalik „Kourtney and Khloe Take Miami“ (2009), „Kourtney and Kim Take New York“ (2011), „Khloe & Lamar“ (2011), „Rob & Chyna“ (2016), „Life“ va „Kylie“ (2017) kabi bir nechta spin-off seriyalarining ham yaralishiga sabab boʻldi. Keyinchalik, Kardashian va Jennerlar oilasi ushbu realiti-shouning yakunlanishi haqida xabar berishadi, 2022-yilga kelib esa ular yangi Hulu Kardashians realiti-serialida suratga tushishadi.

Kendall Jenner 14 yoshidan boshlar modellik bilan shugʻullana boshlaydi. Bir qancha vaqt mobaynida tijoriy bosma reklama kompaniyalari va bir qator fotosessiyalarda ishlaganidan soʻng, 2014 va 2015-yillarda Nyu York, Milan va Parij shaharlarida mashhur moda dizaynerlari tomonidan oʻtkaziladigan moda haftaliklarida runway model sifatida oʻz chiqishlarini namoyish etadi. Kendall Jenner LOVE va boshqa turli xalqaro Vogue jurnallarida chop etiladigan maqola va nashrlar uchun turli kompaniyalar nomidan suratga tushadi. Jenner Forbes jurnalining 2015-yilgi eng koʻp daromad topadigan modellar roʻyxatida 16-oʻrinni egallaydi, oʻsha yili uning yillik daromadi $4 millionni tashkil qiladi. 2017-yilda Jenner Forbes talqini boʻyicha dunyoning eng koʻp maosh toʻlanadigan modeli deb topiladi va bu orqali 2002-yildan beri ushbu roʻyxatni boshqarib kelayotgan model Gisele Bundchenni ortda qoldiradi. 2021-yilda model oʻzining 818 Tequila brendini ishga tushiradi.

 Yoshlik yillari 
Kendall Nicole Jenner 1995-yilning 3-noyabrida Los-Anjelesda (Kaliforniya) dekatlon boʻyicha sobiq Olimpiada chempioni Caitlyn Jenner (oʻsha paytda Bruce Jenner nomi bilan tanilgan) va televideniye orqali taniqli shaxsga aylangan tadbirkor ayol Kris Jenner (qizlik familiyasi Houghton) oilasida tavallud topgan. Jennerning ikkinchi ismi Nicole onasi Krisning eng yaqin doʻsti Nicole Brown Simpsonning xotirasiga bagʻishlab qoʻyilgan, Kris Jennerning xomilador boʻlishidan oldin oʻldirilgan.

Kendall Jennerning Kylie Jenner ismli tugʻishgan singlisi va Caitlyn Jennerning oldingi oilasidan sakkizta oʻgay opa-singillari va aka-ukalari bor. Oʻgay akalari – Bert, Brandon va Brody Jenner, oʻgay opasi – Casey Marino. Onasi Kris Jennerning oldingi oilasidan esa uning uchta – Kourtney Kardashian, Kim Kardashian, Khloé Kardashian ismli oʻgay opalari va Rob Kardashian ismli bitta oʻgay akasi bor.

Kendall Jenner singlisi Kylie Jenner hamda opalari Kardashianlar bilan birgalikda Los-Anjelesning gʻarbiy qismida joylashgan Calabasas shahrida voyaga yetgan. Jenner modellikni davom ettirish maqsadida uyda taʼlim olishni boshlashidan avval Sierra Canyon Schoolda oʻqigan. Taʼlimini 2014-yilda tamomlagan. 2014-yilning may oyida model Los-Anjelesda $1,4 millionga ikki xonali, 2,5-vannali kondominium sotib oladi.

 Televideniyedagi martabasi 
2007-yilda Kendall Jennerning onasi Kris Jenner Kardashianlar oilasi haqidagi realiti-shouni efirga uzatish uchun Ryan Seacrest bilan uchrashadi. Oʻzining prodyuserlik kompaniyasiga ega boʻlgan Seacrest mashhur oilalar hayotiga asoslangan „Osbourne“ shousini efirga uzatish gʻoyasini oʻylab topadi va bu gʻoyani rivojlantirishga qaror qiladi. Nihoyat, shou E! telekanalida efirga uzatiladi, Kendall Jennerning onasi esa ushbu shouda ijrochi prodyuser sifatida faoliyat yuritadi. Serial 2007-yil 14-oktyabrda Kendall Jenner, uning ota-onasi Kris va Bruce (hozirgi Caitlyn) hamda opa-singillar Kylie, Kourtney, Kim, Khloé va Rob ijrosida efirga uzatiladi. Ushbu realiti-shou „Keeping Up with the Kardashians“ deb nomlanadi va Kardashianlar oilasi aʼzolarining shaxsiy va professional hayoti haqida hikoya qiladi.

 Eslatmalar 

 
 

 

 
 

Turkum:Amerikalik aktrisalar
Turkum:Amerikalik televideniye aktrisalari
Turkum:Amerikalik ayol modellar
Turkum:Yashayotgan insonlar
Turkum:1995-yilda tugʻilganlar